3. Ma kuulsin, et jagasite vanal turuplatsil kartuleid ning puid. Miks te seda tegite? Kas inimesed külmuvad ja nälgivad Tallinnas? Abivajajaid oli ja on kahjuks praegugi tõesti palju. Liiga palju. Nii Tallinnas kui terves Eestis. Aga see, et isegi Teie olete nendest aktsioonidest kuulnud kinnitab, et sõnum jõudis pärale - ajal kui Eesti valitsus sulges  südame, silmad ja kõrvad rahva kriisiraskuste ees, võttis Tallinn vastu mahuka abipaketi, millega lõime sotsiaalseid töökohti ning andsime ka toidu- ja muud abi kõige enam seda vajajatele. Inimestele on hädasti vaja teadmist, et neil on vähemalt üks võimutasand, kes nendest tõesti hoolib. Ilma selleta kaoks usk ka oma riiki väga kiiresti.  Muide, möödunud päevade lumetormides said vaatamata rekordilistele riigipoolsetele kärbetele omavalitsused oma teede lahtilükkamisega enam-vähem hakkama. Samas, kui  isegi põhiliste riigimaanteede hooldus ja päästeteenistused on kärbitud alla kriitilise piiri ning isegi riigi põhimagistraalidele lumevangi jäänud inimesed kritiseerisid väga teravalt ja õigusega õhukese riigi ideoloogia aluseid. Pettumus Ansipi valitsuses on hakanud üle kanduma pettumuseks terves Eesti riigis ning see on väga ohtlik tendents.